26.4.2014 Euroopan unionin virallinen lehti L 125/55 KOMISSION ASETUS (EU) N:o 426/2014, annettu 25 päivänä huhtikuuta 2014, tislattujen alkoholijuomien määritelmistä, kuvauksesta, esittelystä, merkinnöistä ja maantieteel- listen merkintöjen suojaamisesta annetun Euroopan parlamentin ja neuvoston asetuksen (EY) N:o 110/2008 liitteen II muuttamisesta EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta 15 päivänä tammikuuta 2008 annetun Euroopan parlamentin ja neuvoston asetuksen (EY) N:o 110/2008 (') ja erityisesti sen 26 artiklan, sekä katsoo seuraavaa: (1) — Asetuksen (EY) N:o 110/2008 liitteessä II säädetään, että luokan 16 tislattu alkoholijuoma eli tislattu väkevä alko- holijuoma (jota edeltää hedelmän nimi) ja joka on valmistettu maseroimalla ja tislaamalla, voidaan valmistaa maseroimalla ja tislaamalla kyseisessä kohdassa lueteltuja hedelmiä tai marjoja. Joissakin jäsenvaltioissa tämän tyyppistä tislattua alkoholijuomaa valmistetaan perinteisesti myös muista hedelmistä, jotka eivät sisälly kyseiseen luetteloon. Sen vuoksi kyseiseen luokkaan kuuluvan tislatun alkoholijuoman valmistuksessa käytettävien hedel- mien tai marjojen luetteloa olisi laajennettava. (2) — Asetuksen (EY) N:o 110/2008 liitteessä II säädetään, että luokan 24 tislattu alkoholijuoma eli akvavit tai aguavit on kuminalla ja/tai tillin siemenillä maustettu väkevä alkoholijuoma, joka on maustettu kasveista tai mausteista valmistetuilla tisleillä. Kyseistä tislattua alkoholijuomaa valmistetaan perinteisesti käyttämällä maatalousperäistä etyylialkoholia. Tislatun alkoholijuoman akvavit tai aguavit nykyisessä luokassa ei kuitenkaan täsmennetä etyy- lialkoholin käyttövelvoitetta. Akvavitin tai aguavitin valmistuksessa on kuitenkin tuotteen laadun varmistamiseksi olennaista käyttää etyylialkoholia. (3) — Sen vuoksi asetusta (EY) N:o 110/2008 olisi muutettava. (4) — Tässä asetuksessa säädetyt toimenpiteet ovat tislattujen alkoholijuomien komitean lausunnon mukaiset, ON HYVÄKSYNYT TÄMÄN ASETUKSEN: 1 artikla Muutetaan asetuksen (EY) N:o 110/2008 liite II tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 25 päivänä huhtikuuta 2014. Komission puolesta Puheenjohtaja Jose Manuel BARROSO ()) EUVLL 39, 13.2.2008, s. 16.